open-index/open-wikipedia-markdown huggingface dataset:
Vårlurvefly

**Vårlurvefly** (*Brachionycha nubeculosa*) er en sommerfugl som tilhører familien nattfly (Noctuidae). Den er utbredt nord til Nord-Trøndelag i Norge.

## Utseende
Et ganske stort (vingespenn 49–56 mm), grått nattfly. Arten ser ikke ut som et typisk nattfly, men ligner mer på enkelte tannspinnere (Notodontidae). Hannen har smalt fjærformede antenner. Kroppen er kraftig og tett kledt med grå hår. Forvingen er lysgrå med kraftig grå pudring og mørkere tegninger. Den er temmelig tynt skjellkledt og en tanke gjennomsiktig. Nyremerket er stort, utvidet i nedre del, på undersiden med en kraftig, svart kantstrek. Ringmerket er lite og langt ovalt. Tappmerket, som sitter litt lenger bak, er svartkantet og langt ovalt. Vingen har ikke tydelige tverrlinjer. Bakvingen er uvanlig liten og smal til nattfly å være, grålig med mørkere bestøvning, i midten med en grå flekk. Langs ytterkanten er det en rekke av avrundede, grå flekker. Larven er friskt grønn med hvite flekker og gulaktige tegninger.

## Levevis
Arten lever i løv- og blandingsskog. Larvene lever mest på bjørk, men kan også finnes på osp, hegg og lind. De spinner seg inn i en kokong i bakken og forvandler seg til pupper før de overvintrer. De voksne sommerfuglene flyr fra slutten av mars til mai, de er gjerne blant de første sommerfuglene som er ute om våren.

## Utbredelse
Vårlurvefly er utbredt i Nord- og Mellom-Europa og det nordlige Asia østover til Japan. I Norge er det nokså vanlig nord til Steinkjer i Nord-Trøndelag.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, lurvefly: http://www.nhm.uio.no/fagene/zoologi/insekter/norlep/noctuidae/nubeculosa.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/b/brachionycha_nubeculosa.html
* *Brachionycha nubeculosa* på UK moths: https://web.archive.org/web/20071018175506/http://ukmoths.org.uk/show.php?bf=2228
## Eksterne lenker
*
Irrfly

**Irrfly** (*Allophyes oxyacanthae*) er en sommerfugl som tilhører familien nattfly (Noctuidae). Den er utbredt over det meste av Sør-Norge.

## Utseende
Et ganske stort, brunlig nattfly, vingene med flekker av irrgrønne skjell. Hannen har smalt fjærformede antenner. Forkroppen (thorax) er lysgrå på sidene, mørkere i midten. **Forvingen** er brunlig med flekker av irrgrønn bestøvning. Ved roten er det en kraftig, svart rotstrek. Indre mellomlinje er svart og m-formet, ytre mellomlinje svart, i den bakerste delen hvit langs ytterkanten. Nyre- og ringmerkene er lyse, store og tydelige. Den ytre delen av vingen er ganske lys. **Bakvingen** er blekgrå med en smal, gråbrun tverrlinje.

## Levevis
Irrflyet finnes i løv- og blandingsskog, og i hager. Den overvintrer som egg. Larvenes næringsplante er litt usikker, fra andre land er det kjent at de går på hagtorn og slåpetorn, men den finnes mange steder der disse ikke vokser. Sannsynligvis er den vanligste næringsplanten i Norge rogn (*Sorbus aucuparia*). De voksne sommerfuglene flyr om natten i september – oktober og kommer gjerne til lys.
## Utbredelse
Den er utbredt i Europa, unntatt lengst i nord og lengst i sør, der den blir erstattet av lignende arter. Østover går den til det vestlige Russland og Ukraina. Publiserte funn av denne arten utenfor Europa dreier seg mest sannsynlig om forveksling med lignende arter. I Norge finnes den i de sørlige landsdelene nord til Mjøsa og Sunnmøre.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, irrfly: http://www.nhm.uio.no/fagene/zoologi/insekter/norlep/noctuidae/oxyacanthae.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/a/allophyes_oxyacanthae.html
* *Allophyes oxyacanthae* på UK moths: https://web.archive.org/web/20071024003727/http://www.ukmoths.org.uk/show.php?bf=2245
## Eksterne lenker
*
Vivendelfly

**Vivendelfly** (*Xylocampa areola*) er en sommerfugl som tilhører familien nattfly (Noctuidae). Den er utbredt langs kysten fra Østfold til Rogaland i Norge-

## Utseende
Et middelsstort (vingespenn 33–38 mm), lysgrått nattfly. Kroppen er kort og kraftig, kledt med lysgrå hår. **Forvingen** er lysgrå med mørkere tegninger. Nyre- og ringmerkene er lyse, mer eller mindre tydelig markerte, forbundet via en avlang, lys flekk i underkant. Ved roten er det en kort, svart rotstrek som har en oval, lys flekk over seg. Langs ytterkanten er den en rad av små, svarte pileflekker. **Bakvingen** er gråhvit med grå årer, den ytre og fremre delen grått bestøvet.

## Levevis
Vivendelflyet lever i skogkanter, åpne områder, berg og urer der det vokser vivendel (*Lonicera periclymemum*), som er larvenes næringsplante. Arten overvintrer som puppe, og de voksne sommerfuglene flyr nokså tidlig på våren, fra slutten av mars til mai.

## Utbredelse
Arten er utbredt i Vest-Europa nordover til det sørligste Norge, mot øst til Italia og det vestligste Polen. I Norge finnes den langs kysten fra Østfold til Rogaland. Den er nokså vanlig fra Ytre Oslofjord til Vest-Agder, sjeldnere øst og vest for dette området.
## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Norges sommerfugler, vivendelfly: http://www.nhm.uio.no/fagene/zoologi/insekter/norlep/noctuidae/areola.html
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/x/xylocampa_areola.html
* *Xylocampa areola* på UK moths: https://web.archive.org/web/20071024192623/http://www.ukmoths.org.uk/show.php?bf=2243
## Eksterne lenker
*
Rainer Hartleb

**Rainer Hartleb** (født 29. februar 1944 i Hildburghausen, Tyskland) er en tysk-svensk regissør av dokumentarfilmer som har fulgt en gruppe mennesker i Jordbro, *barnen från Jordbro*, fra de var sju år og begynte på skolen i 1972, fram til i dag. Dokumentarserien er foreløpig i seks deler. Dokumentarfilmen *En pizza i Jordbro* har blitt tildelt en guldbagge. 13. januar 2007 ble Hartleb tildelt TV4s filmpris Guldsolen for 2006. Utmerkelsen fikk han for arbeidet med de seks filmene om Jordbrobarna.

## Filmografi
* *Från en barndomsvärld* (1973)
* *Barnen från Jordbro* (1982)
* *Tillbaka till Jordbro* (1988)
* *Det var en gång... en liten flicka* (1992)
* *En pizza i Jordbro* (1994)
* *Nya barn i Jordbro* (2001)
* *Alla mår bra* (2006)

## Eksterne lenker
*
Fire vegger

***Fire vegger*** er det andre albumet, men tredje utgivelsen, fra den norske hiphop-duoen Karpe Diem, utgitt i 2008. På coveret poserer Chirag Rashmikant Patel og Magdi Omar Ytreeide Abdelmaguid sammen med familiene sine, som på et familieportrett. Dette understreker litt av hjem og familietematikken man finner i låtene. Andre temaer er oppvekst og tilhørighet i forbindelse med deres flerkulturelle opphav samt kjærlighet og savn.

*Fire Vegger* er oppfølgeren til Karpe Diems debutalbum *[[Rett Fra Hjertet]]* som kom i 2006 og er albumet Patel og Abdelmaguid har gitt ut med flest radiosingler. Den 17.august 2020 så ble rettighetene til albumet overført fra Cosmos Music(Bonnier Amigo) til Patel & Abelmaguid Foundation.

## Sporliste
#«Stjerner» 2:49 
#«Regnvær» 3:27 
#«Fire vegger» 3:25
#«Vestkantsvartinga» 3:46
#«Under overflaten (som Marit Larsen)» 3:23
#«OK» 2:47
#«Kaffe» 3:46
#«Krølla 50'lapp y'all» 2:53
#«Skavanker» 4:14
#«Få som vet» 4:02
#«Solskinn» 3:34
#«Fireogtyvegods» 3:01
#«Fly, baba» 3:59

## Referanser


## Eksterne lenker
*
Plusia

* langstreket metallfly
* kortstreket metallfly

**Plusia spp.** er en slekt av nattfly som tilhører underfamilien Plusiinae. Tidligere ble de fleste artene i underfamilien metallfly regnet til denne slekten. To arter forekommer i Norge. Langstreket metallfly finnes på Vestlandet, kortstreket metallfly på Østlandet, begge artene forekommer på Sørlandet.

## Utseende
Middelsstore (vingespenn 31–38&nbsp;mm for de artene som forekommer i Norge) nattfly, forvingene brunrøde med gulaktige flekker. Forkroppen har en tverrkjøl av høyt oppstående, hårlignende skjell nær framkanten. Midt i forvingen er det to sølvhvite flekker. Vingen har smale, brune tverrstriper og gjerne gulaktige områder ved roten, langs bakkanten og nær vingespissen. I vingespissen er det også en avlang, sølvhvit flekk. Bakvingen er mer eller mindre lyst gråbrun.

## Levevis
Disse artene lever i fuktige områder der larvene utvikler seg på forskjellige sumpplanter.

## Utbredelse
Slekten er utbredt i den palearktiske sone og i Nord-Amerika. I Norge er artene stort sett utbredt i Sør-Norge, langstreket metallfly i vest og kortstreket metallfly i øst..

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien metallfly, Plusiinae
************** Slekten *Plusia* Ochsenheimer, 1816
*************** *[[Plusia contexta]]* Grote, 1873 – Nord-Amerika
*************** Langstreket metallfly, *[[Plusia festucae]]* (Linnaeus, 1758)
*************** *[[Plusia manchurica]]* (Lempke, 1966) – Øst-Asia
*************** *[[Plusia nichollae]]* (Hampson, 1913) – Vestlige Nord-Amerika
*************** Kortstreket metallfly, *[[Plusia putnami]]* (Grote, 1873)
*************** *[[Plusia venusta]]* Walker, 1865 – Nord-Amerika

## Kilder
* Norges sommerfugler – Nattfly https://web.archive.org/web/20070313195709/http://www.nhm.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/p/plusia_festucae.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/plusiinae/plusia/index.html
## Eksterne lenker
*
Hatsan

**Hatsan Arms Company** er en tyrkisk våpenprodusent som har spesialisert seg på luftvåpen.

De lager også Escort haglegevær. De er mest kjent for sine luftgevær, Hatsan Modell 35, 70, 90, 100 og 125 serien. De har et produksjonsareal på 15&nbsp;000&nbsp;m², 400 arbeidere og en maskinpark på totalt 300 maskiner.

## Eksterne lenker
* Hjemmesider
Mimosa

**Mimosa** kan vise til:

*Mimosafamilien (Leguminosae-Mimosoideae) – en gruppe planter
** Akasieslekten (*Acacia*) – en gruppe planter
***Mimosa (plante) (*Acacia pycnantha*) – en plante
** Mimosaslekten (*Mimosa*) – en gruppe planter
*Mimosa (stjerne) – en stjerne i stjernebildet Sørkorset
* «Wind Eagle» – en supertanker som i en periode bar navnet «Mimosa»
* FLK «Mimosa» –  et flytende hvalkokeri

## Se også
* Afrikansk månespinner (*Argema mimosae*) – en sommerfugl
* *[[Mengele Zoo]]* – roman med den fiktive sommerfuglarten *Mariposa mimosa*
Folkvang skole

**Folkvang skole** er en barneskole i Halden, med ca. 200 elever og 30 ansatte, fordelt fra 1. til 7.klasse. Elevene som går her bor i områdene Hov, Knardal og Eskeviken, kort sagt den sydlige delen av byen. Elevene kommer til skolen ved å gå, sykle, eller kjøre buss. Taxi blir tilbudt elever som man mener har en farlig skolevei. 
Elevene får lov til å bevege seg innen skolens grenser som er merket opp med gjerder og røde markeringer. Skolen har også tre gapahuker i gåavstand fra skolen, som elevenes foreldre har bygd på dugnad. Her kan det arrangeres grillturer, naturstier og annet. 
Folkvang skole har også skolefritidsordning, SFO.

## Historie
Før 1905 måtte barna i dette området gå langt for å komme til skolen, som da lå på Idd. I 1905 ble Folkvang skole (også kalt Naggelen) bygd, med tre klasserom og en lærerleilighet. Uthusbygg med vedskjul og doer og stor hage med mye dyrking. Etter hvert ble det bygget boliger ved Knardal. Det kom flere elever og de var nødt til å bygge en ny skole. Denne ble også kalt Folkvang og ble bygget på festningens grunn ved Risum.  7. september 1958 ble den nye skolen, der elevene går i dag, åpnet. Den har i senere tid fått flere påbygg, en gang i 1967 og en gang i 1998. I 1998 fikk skolen en ny gymsal og flere klasserom. Den gamle skolen ble fortsatt brukt som framhaldsskole fram til 1970-årene, men ble i senere tid brent ned.
Folkvang skole ligger rett i nærheten av Fredriksten festning. Rundt 1700-tallet og ut på starten av 1800-tallet ble det holdt «slaver» i festningen, straffanger som var dømt til tvangsarbeid. Dette var den nest største straffeanstalten i landet på denne tiden. Litt ovenfor skolen kan du ennå finne Slavekirkegården, som har forbindelse med slaveriene på festningen.

## Stenhoggeri
Den kjente skulpturen Monolitten som står i Vigelandsanlegget er hogd ut i nærområdet i 1919. Denne ble hogd ut av fedrene til elevene som gikk på Folkvang. Siden barna gikk på skolen annenhver dag, måtte guttene hjelpe til med hoggingen og jentene hjalp til med husarbeidet (10-12 årsalderen).

## Eksterne lenker
*
Glyoksalsyre

**Glyoksalsyre** eller **etanalsyre** er en organisk forbindelse med den kjemiske formel C2H2O3. Den består både av et aldehyd og en karboksylsyre.  Saltene av glyoksalsyre heter *glyoksylater*.

## Egenskaper
Glyoksalsyre er en væske med smeltepunkt på –93&nbsp;°C og kokepunkt på 111&nbsp;°C. Den finnes kommersielt tilgjengelig som monohydrat eller vannløsning. Fra vannløsning krystalliserer glyoksylsyre som glyoksylsyrehydrat (dihydoksyeddiksyre).

## Forekomster
*Glyoksalsyre forekommer i unge grønne blad og umodne frukter (i alle ripser, rabarbra og stikkelsbær).
*I iseddik finnes små mengder glyoksalsyre.

## Fremstilling
Glyoksalsyre kan fremstilles ved hydrolysering av dikloreddiksyre, elektrolyttisk reduksjon av oksalsyre, oksidasjon av glykolsyre eller ozonolyse av maleinsyre.

## Anvendelser
Glyoksalsyre anvendes i syntese av antibiotika, komplekseringsmidler, plantevernmidler, vanillin, allantoin og andre kjemiske produkter.

## Biosynstese
Glyoksylater er mellomprodukter i glyoksylatsyklusen, som muliggjør at organismer som bakterier, sopp og planter å omdanne fettsyrer til karbohydrater.

## Referanser
Sven Edvin Salje

**Sven Edvin Salje** (født 1914 i Jämshög, Olofströms kommune, Blekinge, død 1998) var en svensk forfatter.

## Bibliografi
* *Faddergåvan* 1938
* *Dimmorna lyfter* 1940
* *På dessa skuldror* 1942 (filmatisert 1948)
* *Människors rike* 1944
* *Du tysta källa* 1946
* *Korset på vinden* 1946
* *Vingslag i natten* 1948 (filmatisert 1953)
* *De flyendes eldar* 1950
* *Den söker icke sitt* 1953
* *Livets gäster* 1955
* *Kustridaren* 1960
* *Man ur huse* 1960
* *Intill gryningen* 1960
* *Med de våra genom sekler* 1963
* *Dessa dina bröder* 1964
* *Prolog vid kommunsammanslagningen Jämshög-Olofström-Kyrkhult årsskiftet 1966-1967*, 1966
* *Längs livets stränder* 1967
* *Natten och brödet* 1968
* *Lågan i kvällen* 1971
* *Hem till havet* 1973
* *Efter midnatt* 1976
* *Hantverkaregatan* 1980
* *Genom lindens krona* 1987
* *Brev till livet* (memoarer) 1993
* *Händels largo och andra noveller* 2001
* *Brödbakerskans pojke och andra berättelser* 2002

## Priser og utmerkelser
* Landsbygdens författarstipendium 1974
* BMF-plaketten 1964
* Landsbygdens författarstipendium 1955
* æresdoktor ved Sveriges Lantbruksuniversitet i Ultuna

## Referanser


## Eksterne lenker
* Sven Edvin Salje
Dag Lars Westgaard

**Dag Lars Westgaard** (født 20. februar 1955 i København) er en norsk fysioterapeut og tidligere alpinist fra Drammen. Han representerte Norge under Paralympics i Albertville i 1992, på Lillehammer i 1994 og i Nagano i 1998. Westgaard har en rekke medaljer for Norge fra flere VM og EM. 

Dag Lars Westgaard er far til stortingsrepresentant Lene Westgaard-Halle.

## Referanser
Horten videregående skole

**Horten videregående skole** er en offentlig videregående skole i sentrum av Horten.

Skolen har videregående opplæring innenfor 8 ulike utdanningsprogrammer, samt ansvar for undervisning ved Bastøy fengsel og i Nordre Vestfold fengsel avdeling Horten. Skolen har også et eget ressurssenter. Den samarbeider med Horten kommune og Horten natursenter, et ressurssenter som brukes til opplæring innen naturvitenskapelige fag. 

Nye Horten videregående skole stod klar til skolestart høsten 2019. Skoleanlegget huser også egen tannklinikk.

Den nye skolen ble bygget etter plusshus-standard. 

## Referanser


## Eksterne lenker
*
Groms

**Groms** var et norsk death metal band fra Kristiansand som gav ut platen *Ascension* i 1994. De ble dannet i 1991, og ble oppløst i 1996. Før de gav ut albumet sitt, hadde de blant annet turnert i Polen. De gav også ut demokassetten *God Rules Over My Soul*. Navnet Groms var en forkortelse som stod for dette; **''G**od **R**ules **O**ver **M**y **S**oul''.

## Eksterne lenker
* 
*  Anmeldelse av albumet.
Anti-ballistisk missil

**Anti-ballistiske missiler** forkortet **ABM** brukes som forsvarsystem mot ballistiske missiler. De er en grunnleggende komponent i det såkalte rakettskjoldet. De inneholder ikke eksplosiver ettersom kollisjonen er nok for å ødelegge målet.
August Albertsen

**August Albertsen** (1877–1956) var en norsk arkitekt. Han ble uteksaminert fra Trondhjems Tekniske Læreanstalt i 1900 og utdannet seg videre ved Technische Hochschule i Berlin til 1901. Deretter var han i praksis hos arkitektfirmaet *Quedlinburg A/H* frem til 1902 før han var byggeleder for Thomas Angells Hus i Bispegata 4 i Trondheim frem til 1904. 

I perioden mellom 1904 og 1917 var han verksmester ved Nidaros domkirkes restaureringsarbeider, hvor han blant annet tegnet en ny verkstedsbygning som ble oppført i 1914. Da arbeidene med restaureringen stoppet som følge av «systemstriden», begynte Albertsen i en ny stilling som byarkitekt for Trondheim kommune. Her tegnet han blant annet en vaskeribygning, en kjøkkenbygning og Trondhjem yrkesskole samt flere bolighus i nøktern nyklassisime. Han tegnet også Bakke bru sammen med Olaf Nordhagen i 1927. Albertsen ble ansatt som ny byggeleder ved domkirkens restaureringsarbeid fra 1926, og satt i denne stillingen frem til 1948.

## Referanser


## Litteratur
*
Lundermoen

**Lundermoen** (også kalt **Lunderåsen**) er et tettsted i Lillestrøm kommune i Akershus. Tettstedet hadde  innbyggere per , og ligger omtrent tre kilometer øst for Frogner og 11,5 kilometer nordvest for Sørumsand.

## Referanser


## Eksterne lenker
*
I.D. ÅRET

***I.D. ÅRET*** er et norsk underholdningsprogram med Ivar Dyrhaug som gikk på NRK1 i 1997. I tillegg hadde Alex Rosén faste innslag som stuntreporter under vignetten *ARK1*.

## Innhold
Programmet besto av quiz-del der kjente personer deltok, en intervjudel og en talentiade. Hver episode tok for seg et bestemt år og varte i ca. 50 minutter. Serien bød på mimring og gjensyn med kjente artister, minner om hendelser i nær fortid. Programmet gikk på lørdagskveldene.

Serien ble etterfulgt av en nordisk talentiade den 22. mars der deltakere fra alle nordiske land deltok.

Talentiadedelen var et samarbeide mellom NRK og Norsk musikkråd.

## Gjester
(ufullstendig)
*Egil Drillo Olsen (året 1992) (intervju)
*Paal Tarjei Aasheim (1992) (quiz)
*Per Ståle Lønning (1992) (quiz) 
*Arne Hjeltnes (1992) (quiz)
*Marit Christensen (1992) (quiz)
*Marianne Krogness (1982)
*Berit Aunli (1982)

## Referanser


## Eksterne lenker
De var Furre var

***De var Furre var: maktspill og spionmistanke – et hemmelig nettverk i selvforsvar*** er en norsk bok fra 1999.

Boken er skrevet av tidligere stortingsrepresentant for Høyre, Hans Henrik Ramm og major i Det norske forsvaret, Johan M. Setsaas. 

Forfatterne hevder med boken å ha sannsynliggjort eksistensen til et hemmelig nettverk (den såkalte «fjerde tjeneste») som styrer Norge fra bak våre demokratiske kulisser, og at dette nettverket plasserte Berge Furre i Lund-kommisjonen for å skandalisere og ufarliggjøre den overfor opinionen. Ifølge boken var planen først å utnevne Furre til Lund-kommisjonen, deretter relativt raskt å finne kompromitterende materiale mot ham i de østtyske Stasi-arkivene, for deretter å kompromittere ikke bare Furre, men hele Lund-kommisjonen.

Det hevdes også i boken at nettverket bistod Mossad aktivt i forbindelse med Lillehammer-saken. Denne påstanden ble i 2000 tilbakevist av et offentlig oppnevnt granskingsutvalg.

Dagbladet omtalte i 1999 boken som konspiratorisk, mens NKP hevdet at: «den gjør et godt forsøk for å rense luften».

## Referanser


## Eksterne lenker
* NOU 2000: 6, Lillehammer-saken: 5.4 Påstander om medvirkning fra «den fjerde tjeneste» og norske myndigheters tildekking
* Fulltekstutgave i Nasjonalbiblioteket
Den Svenske Frimurerorden

**Den Svenske Frimurerorden** ble opprettet i 1759 og består idag av én Landsloge, åtte Provincialloger, to Stewardsloger, 21 St. Andreasloger, 51 St. Johannesloger, 66 broderforeninger og en forskningslosje. Ordenen praktiserer det svenske system og har en kristen profil.

Sveriges første frimurerlosje ble konstituert i Stockholm av Friherre Carl Fredrik H. Scheffer i 1735, med Axel Wrede Sparre som første Ordførende Mester, sannsynligvis basert på dokumenter som Sparre tok med seg hjem fra Paris i 1731 og 1733 etter å ha blitt innviet i de tre St. Johannesgradene. Den eldste kjente godkjennelse, fra den franske Stormesteren Charles Radclyffe, til å konstituere St. Johannesloger, fikk imidlertid ikke Scheffer før i 1737. Det vites derfor intet om de ritualer som ble benyttet i den første losjen. Losjen opphørte i 1747 da Scheffer forlot Stockholm og ble utnevnt til oberstløytnant i Västgöta kavaleri-regiment.

## Losjer og broderforeninger fordelt på provinser
### Stockholm

### Skåne

### Göta

### Östgöta

### Värmländ

### Finland

### Mellersta Norrland

### Övre Norrland

## Referanser
Syngrapha

* polarmetallfly
* myrmetallfly
* skogmetallfly
* dvergbjørkmetallfly
* fjellmetallfly

***Syngrapha*** spp. er en slekt av nattfly som tilhører underfamilien Plusiinae. De fleste av disse artene lever langt mot nord og i fjellet. Fem arter forekommer i Norge. Skogmetallfly finnes i lavlandet, de andre artene i fjellet eller langt mot nord. Polarmetallfly og dvergbjørkmetallfly forekommer bare i nord i Norge. Myrmetallfly og fjellmetallfly finnes mest i høyereliggende områder i Sør-Norge.

## Utseende
Små til middelsstore (vingespenn 23–38&nbsp;mm for de artene som forekommer i Norge) nattfly, forvingene gråaktige med et mørkere midtfelt. Forkroppen har en tverrkjøl av høyt oppstående, hårlignende skjell nær framkanten. Midt i forvingen er det en eller to sølvhvite flekk(er) som ofte er mer eller mindre v-formet. Bakvingen er ofte gulaktig eller lysbrun med mørk ytterkant.

## Levevis
Disse artene lever i åpne områder som myrer og heier, de fleste i fjellet eller langt mot nord. De fleste har larver som utvikler seg på dvergbusker som dvergbjørk og blokkebær. De voksne sommerfuglene flyr midt på sommeren, gjerne om dagen i solskinn.

## Utbredelse
Slekten er utbredt i den palearktiske sone og i Nord-Amerika. Flere av artene finnes i begge områder (holarktisk utbredelse).

## Systematisk inndeling / europeiske arter

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien Noctuoidea
************ Familien nattfly, Noctuidae
************* Underfamilien metallfly, Plusiinae
************** Slekten *Syngrapha* Hübner, 1821
*************** *[[Syngrapha ain]]* (Hochenwarth, 1785)
*************** *[[Syngrapha devergens]]* (Hübner, 1813)
*************** Fjellmetallfly, *[[Syngrapha diasema]]* (Boisduval, 1829)
*************** Polarmetallfly, *[[Syngrapha hochenwarthi]]* (Hochenwarth, 1785)
*************** Skogmetallfly, *[[Syngrapha interrogationis]]* (Linnaeus, 1758)
*************** Myrmetallfly, *[[Syngrapha microgamma]]* (Hübner, 1823)
*************** Dvergbjørkmetallfly, *[[Syngrapha parilis]]* (Hübner, 1809)
*************** *[[Syngrapha rilaecacuminum]]* Varga & Ronkay, 1982 – bare kjent fra Bulgaria

## Kilder
* Norges sommerfugler – Nattfly https://web.archive.org/web/20070313195709/http://www.nhm.uio.no/norlep/noctuidae/noc_fam.html
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/s/syngrapha_hochenwarthi.html
* Fauna Europaea, utbredelsesdatabase for europeiske dyr. http://www.faunaeur.org/ 
* Utbredelsesdata: http://www.funet.fi/pub/sci/bio/life/insecta/lepidoptera/ditrysia/noctuoidea/noctuidae/plusiinae/syngrapha/index.html
## Eksterne lenker
*
Holmestrand videregående skole

**Holmestrand videregående skole** er en offentlig videregående skole i Holmestrand kommune. 

Skolen har ca. 300 elever og ca. 65 ansatte og har 5 programområder.

## Historie
Holmestrand videregående skole har røtter tilbake til 1942, da Nordisk Aluminiumindustri A/S startet en egen bedriftsskole. Det første elevkullet startet 24. september 1945 under Holmestrand yrkesskole, med 13 elever. Skolen holdt til i leide lokaler og hadde teoriundervisning på Gausetangen skole.

Sverre Halvorsen, tekniker og skolens første bestyrer, spilte en sentral rolle i utviklingen av skolen frem til 1966. Fra 1946 leide skolen Krauses mekaniske verksted og et nybygg på Gausetangen ble tatt i bruk i 1955.

I 1968 flyttet skolen til nytt bygg på Gjøklep. Med utvidelser i 1977 og innføringen av lov om videregående opplæring, ble skolen omdøpt til Holmestrand videregående skole. Gausetangen fungerte som tilleggsbygg frem til 1992.

Høsten 2011 tok skolen i bruk rehabiliterte lokaler, med nytt fellesanlegg delt med Holmestrand kommune, inkludert kantine, idrettshall og bibliotek.

## Opplæringsstilbud

### Studieforberedende
Studiespesialiserende

Studiespesialisering med toppidrett

### Yrkesfaglig
Helse- og oppvekstfag

Restaurant- og matfag

Teknologi- og industrifag

Arbeidslivs- og hverdagslivstrening

### Andre opplæringstilbud
Holmestrand videregående tilbyr også alternativ opplæring, gjennom tre forskjellige grunnkompetansetilbud. 
## Referanser


## Eksterne lenker
*
Severo Ochoa

**Severo Ochoa** (født 24. september 1905  i Luarca, Asturias, Spania, død 1. november 1993 i Madrid) var en spansk-amerikansk biokjemiker. I 1959 mottok han Nobelprisen i fysiologi eller medisin.

## Referanser


## Eksterne lenker
Cape Fear

***Cape Fear*** har flere alternativer:

## Geografi
* Cape Fear, et fremskutt nes på Nord-Carolinas kyst.
* Cape Fear, en elv i delstaten Nord-Carolina i USA.
* Cape Fear, et kystområde i Nord-Carolina.

## Film
* I fryktens skygge (originaltittel Cape Fear), en amerikansk filmthriller fra 1962 med Robert Mitchum i en av hovedrollene.
* Cape Fear (1991), en amerikansk filmthriller fra 1991 med Robert de Niro i en av hovedrollene (nyinnspilling av filmen fra 1962).
Kirgisistans riksvåpen

**Kirgisistans riksvåpen** ble vedtatt av Kirgisistans parlament 14. januar 1994.

Våpenet er sirkelformat blått med en sølv rand. Sentralmotivet er en sølv falk foran innsjøen Issyk kol, fjellkjeden Tian Shan og en oppstigende sol. Omkring våpenet ligger hveteaks og bomullsplanter, viktige jordbruksprodukter som også inngår i nabolandene Tadsjikistans, Turkmenistans og Usbekistans riksvåpen. Mellom planeten er det felt inn to ord *Кыргыз Республикасы* (*Republikken Kirgisistan* på kirgisisk).

Riksvåpenet har beholdt flere av elementene fra Kirgisiske SSRs våpen fra 1937.
Dag Martin Mikkelsen

**Dag Martin Mikkelsen** (født 25. juni 1986) fra Stavanger er en norsk pokerspiller, kjent som «dmmikkel» i pokerverdenen. I VM i poker i 2007 ble Mikkelsen chip leader (ledet  VM), kom på 42.-plass og vant den største summen en nordmann har vunnet i VM. Han er også kjent for å ha fått Royal Straight Flush på direkten under VM, som er en sjanse på 1 til 124&nbsp;000.

Mikkelsen er sponset av Full Tilt Poker i 2007.

## Bakgrunn
Mikkelsen startet med poker som 17-åring mens han gikk på St. Olav videregående skole (Stavanger). Han fortsatte med poker i sin tid som trailer-sjåfør i Forsvaret og lever nå av poker.

## Karrière
3. mai 2009 kom Mikkelsen til finalebordet i European Poker Tour i Monte Carlo. Førstepremien i pokerturneringen var på hele 2,3 millioner euro. Med åtte spillere igjen så Mikkelsen, med par i damer, og møtte ess, kong fra ungarske Peter Traply som gikk «all inn». Mikkelsen tok ledelsen med 12 millioner *chips* mot britiske Matthew Woodwards knapt 5 millioner på andreplass da syv spillere fortsatte spillet. Han slo senere ut også tyske Daniel Zink, og ledet da med 15 millioner mot russiske Mikhail Tulchinskiys 7 millioner på andreplass, og fire spillere var igjen rundt bordet. Nederlenderen Pieter de Korver fikk senere fullt hus og gikk all in mot Mikkelsens bløff med KT (konge og 10). Kort tid etter ble Mikkelsen slått ut og endte på fjerdeplass med en prispott på 600&nbsp;000 euro. 

### Meritter
* 4.-plass EPT Monte Carlo 2009
* 2 finalebord i $1 million garantiturneringer online
* Mestvinnende i verden over 12 måneder (frem til nov 2006) i $300 til $1000 Turbo SitnGo
* 42.-plass WSOP Main event - $10&nbsp;000 buy in – 2007
* 22.-plass EPT Barcelona 2007
* 4.-plass i Paddy Power Irish Open, Dublin
* 5.-plass i Paddy Power Irish Open, Dublin (Omaha)

## Referanser


## Eksterne lenker
* Player Profile
* Spiller Profil
Matinfeksjon

**Matinfeksjon** skyldes bakterier og virus som gir infeksjoner i tarmsystemet. 

Bakterier som gir matinfeksjon er: Campylobakter, Yersinia, Escheria Coli, Shigella, Salmonella. Salmonella er den vanligste årsaken til matinfeksjoner. Det mest kjente tilfellet av matinfeksjon i Norge er E. coli-saken i 2006.

En blir rammet av matinfeksjon i opptil 72 timer. Det er viktig å få i seg tilstrekkelig med væske. Dehydrering kan forårsake nyresvikt.

## Se også
* Matforgiftning
Re videregående skole

**Re videregående skole** er en videregående skole i Revetal i Tønsberg kommune. Skolen ble åpnet i 1981. Den lå i Re kommune frem til kommunen ble slått sammen med Tønsberg kommune fra 1.&nbsp;januar 2020.

Skolen ligger rett ved Ramneshallen og idrettsanlegget rundt, og idrettsfag utgjør en sentral del av skolens utdanningstilbud, som (per 2023) også omfatter studiespesialisering, helse- og sosialfag og bygg- og anleggsteknikk. Alle linjene kan dessuten kombineres med toppidrett.

## Referanser


## Eksterne lenker
*
Hatsan Modell 125

**Hatsan Modell 125** er et kraftig enkeltskudds luftgevær av typen «brekk-løp». 

Luftgeværet har stokk av komposittmateriale med støtdempende kolbe. Siktemidlene er av typen skur/korn med TRUGLO og fast fremre- / justerbart baksikte. Våpen i kaliber 4,5 mm har en utgangshastighet på 475 m/s.
Outokumpu

:*Må ikke forveksles med industriselskapet [[Outokumpu Oy]].*

**Outokumpu** (før 1968: *Kuusjärvi*) er en by og en kommune i landskapet Norra Karelen i Finland. Kommunen er enspråklig finsk. Outokumpu hadde .

## Referanser


## Eksterne lenker
*
Hans Helmer Ager Ryen

**Hans Helmer Ager Ryen** (født 13. april 1917, død 28. juni 1990) fra Oslo gjorde tjeneste i Kompani Linge. Før andre verdenskrig seilte han som sjømann.

Under andre verdenskrig deltok Ager Ryen i en rekke aksjoner mot den tyske okkupasjonsmakten. Han var videre flittig brukt av motstandsbevegelsen i likvidasjonsoppdrag, både mot nordmenn og tyskere. Mot slutten av krigen reduserte han sin aktivitet innen denne virksomhet.

Ager Ryen nektet etter krigen å motta medaljer for sin tjeneste, og kritiserte Milorg og Jens Chr. Hauge på grunn av organisasjonens indre politikk og den lemfeldige benyttelsen av likvidasjon mot slutten av krigen. Som andre norske likvidatører uttrykte Ager Ryen at det var vanskelig å leve med opplevelsene.

Ifølge Gunnar Sønsteby deltok Ager Ryen ikke i likvidasjonsoppdrag.

## Referanser
Steyr MPi 69

**Steyr MPi 69** er en østerriksk maskinpistol ifra våpenprodusenten Steyr.

Den er utformet som mange andre maskinpistoler med teleskopisk sluttstykke, som MAC-10 og Uzi. Den har vertikalt pistolgrep hvor man våpenmagasinet står, og horisontalt fremre håndgrep, og foldestokk. Våpenet er kamret for ammunisjon i kaliber 9 x 19 mm Luger, og har en skuddtakt på 550 skudd/min.

Den ble etter hvert erstattet av Steyr TMP i produksjonslinjen, som senere gikk ut av produksjon og ble solgt til Brugger & Thomet.

## Varianter
**MPi 81** er en mer moderne oppgradert utgave av MPi 69, og har økt skuddtakt (700 skudd/min)

## Eksterne lenker
* Modern Firearms – Steyr MPi 69
Lieksa

**Lieksa** er en by og en kommune i landskapet Norra Karelen i Finland. Byen ligger ved østbredden av innsjøen Pielisjärvi. Den grenser til kommunene Ilomants, Joensuu, Kontiolax, Juga, Nurmes og Kuhmo og også til Russland i øst (Republikken Karelia). Kommunen er enspråklig finsk. Lieksa hadde .

Til kommunen hører også en bit av Pielisjärvis vestbredd, med fjellet Koli som er en av landets fremste turistattraksjoner. Her finnes skianlegg og en nasjonalpark sør for dette.

## Referanser




## Eksterne lenker
*
Gullfisk (andre betydninger)

**Gullfisk** eller **Gullfisken** kan vise til

*Gullfisk, karpefisk
*Gullfisken, publikumspris for reklamefilmer
*Gullfisken (stjernebilde)
*Gullfisken (restaurant), tidligere serveringssted i Oslo0
*Gullfisk (trikk), populær betgnelse for trikker i Oslo med vognkasse av aluminium, bygget mellom 1937 og 1939.
*Gullfisk (traktor), populær betegnelse på traktormodellen Ferguson 35, produsert i 1956 og 1957.
*Gullfisk (statsobligasjoner) betegnelse på et allment statsobligasjonslån i tidlig etterkrigstid.
From Genesis to Revelation

***From Genesis to Revelation*** er debutalbumet fra det engelske progressiv rock-bandet Genesis, utgitt i mars 1969. Musikken på dette albumet kan best beskrives som psykedelisk pop, og er helt ulik de musikalske stilartene bandet senere skulle bli kjent for. 

Bandets manager og albumets produsent Jonathan King fattet interesse for bandet på et tidlig stadium og ga bandet dets navn. Medlemmene ble for denne utgivelsen bedt av sin manager om å skrive låter løselig basert på bibelske hendelser. King ordnet også rekkefølgen på låtene, slik at det skulle fungere som et konseptalbum. På albumet medvirker både Chris Stewart og John Silver på trommer.

Manager King eier rettighetene til disse innspillingene og har utallige ganger benyttet seg av retten til å utgi albumet. King har også endret på albumtittelen flere ganger. For eksempel ble det gitt ut som *In the Beginning* i 1974 og 1977, *Rock Roots* i 1976, *Where the Sour Turns to Sweet* i 1986 og *And the Word Was...* i 1987.

## Sporliste
Alle sangene er skrevet av Tony Banks/Peter Gabriel/Anthony Phillips/Mike Rutherford.

# «Where the Sour Turns to Sweet» – 3:16
# «In the Beginning» – 3:47
# «Fireside Song» – 4:20
# «The Serpent» – 4:40
# «Am I Very Wrong?» – 3:33
# «In the Wilderness» – 3:33
# «The Conqueror» – 3:42
# «In Hiding» – 2:40
# «One Day» – 3:22
# «Window» – 3:35
# «In Limbo» – 3:32
# «Silent Sun» – 2:15
# «A Place to Call My Own» – 2:00

## Personell
*Peter Gabriel – vokal, perkusjon
*Anthony Phillips – gitar, vokal
*Tony Banks – Hammondorgel, gitar, piano, keyboard, vokal
*Mike Rutherford – bass, gitar, vokal
*John Silver – trommer, vokal (unntatt på «Silent Sun»)
*Chris Stewart – trommer (kun på «Silent Sun»)

## Eksterne lenker
*
Michael Mancienne

**Michael Ian Mancienne** (født 8. januar 1988 i Isleworth i London) er en engelsk tidligere fotballspiller.

Som 9-åring ble han plukket opp av Chelsea FC, og han sluttet i fotballklubben Kingston, til fordel for Chelsea. Han spiller midtstopper og høyreback. Han har hatt fire kamper for Chelseas førstelag.

Den 25. august 2010 ble det klart at Mancienne fortsetter på lån hos Wolverhampton fra Chelsea for tredje år på rad.

## Referanser


## Eksterne lenker
*
Kiihtelysvaara

**Kiihtelysvaara** er en tidligere kommune i landskapet Norra Karelen i Finland. Den hadde  innbyggere i 2004. Kiihtelysvaara var en enspråklig finsk kommune.

Den 1. januar 2005 ble Kiihtelysvaara og Tuupovaara slått sammen med Joensuu.

## Referanser




## Eksterne lenker
*
Canellaceae

**Canellalaceae** er en familie av blomsterplanter i ordenen Canellales. Siden 2003 er familien klassifisert under klassen Magnoliidae i APG II-systeemt og dette opprettholdes i det oppdaterte APG III-systemet (2009). Familien har seks kjente slekter, med 16 kjente arter. De fleste artene er dvergbusker eller (oftere)  trær, og svært aromatiske. Noen er epifytter, og de fleste inneholder eteriske oljer.

Artene innenfor familien er utbredt i tropisk Sør-Amerika, Karibien, Florida, Øst-Afrika og på Madagaskar. 

## Slekter og arter
Slektene, og 12 av de antatt 16 artene i familien, omfatter:

* ***[[Canella]]***
** *[[Canella winteriana]]*
* ***[[Capiscodendron]]***
** *[[Capsicodendron dinisii]]*
* ***[[Cinnamodendron]]***
** *[[Cinnamodendron ekmanii]]*
* ***[[Cinnamosma]]***
** *[[Cinnamosma madagascariensis]]*
* ***[[Pleodendron]]***
** *[[Pleodendron costaricense ]]* 
** *[[Pleodendron ekmanii ]]* 
** *[[Pleodendron macranthum ]]* 
* ***[[Warburgia]]***
** *[[Warburgia breyeri]]* 
** *[[Warburgia elongata]]* 
** *[[Warburgia salutaris]]* 
** *[[Warburgia stuhlmannii]]* 
** *[[Warburgia ugandensis]]*

## Eksterne lenker
* 
* Pamela S. Soltis og Douglas E. Soltis: «The origin and diversification of angiosperms», i *American Journal of Botany*, 2004;91:1614-1626.
Trespass (album)

***Trespass*** er det andre studioalbumet fra det engelske bandet Genesis, innspilt og utgitt i 1970. Dette er det eneste albumet der trommeslager John Mayhew medvirker. Han erstattet Chris Stewart og John Silver som begge hadde medvirket på debutalbumet *[[From Genesis to Revelation]]*. Dette er også det siste albumet som gitarist Anthony Phillips er med på. 

Musikkstilen er her en sterk tilnærmelse mot progressiv rock, og komposisjonene er lengre og mer komplekse enn på debutalbumet. Genesis tar i bruk mellotron og 12-strengers gitar samt vokale harmonier. Fløyte, piano og hammondorgel er også med på skape et «typisk» lydbilde som assosieres med progressiv rock.

For første gang merkes Peter Gabriels bitende satire og humoristiske bemerkninger i tekstene, hovedsakelig i albumets høydepunkt «The Knife». Musikken er aggressiv og bombastisk og et varsel om hva som var i vente fra Genesis i fremtiden.

## Sporliste
Alle sangene er skrevet av Tony Banks, Peter Gabriel, Anthony Phillips og Mike Rutherford.

# «Looking for Someone» – 7:06
# «White Mountain» – 6:45
# «Visions of Angels» – 6:51
# «Stagnation» – 8:50
# «Dusk» – 4:13
# «The Knife» – 8:56

## Personell
*Peter Gabriel: vokal, fløyte, perkusjon
*Anthony Phillips: gitar, vokal
*Mike Rutherford: bass,  elektrisk gitar, akustisk gitar, vokal
*Tony Banks: Hammondorgel, Mellotron, piano, gitar, vokal
*John Mayhew: trommer, perkusjon, vokal

## Ny-utgivelser
*Super Audio CD (SACD) / dobbel-DVD (nye 5.1 og stereo-mikser) (2008)

## Eksterne lenker
* Crawdaddy! Magazines anmeldelse fra 2008
Valdis Dombrovskis

**Valdis Dombrovskis** (født 5. august 1971) er en latvisk politiker. Han representerer det liberale partiet Vienotība, tidligere dets forløper  Jaunais laiks (Ny æra) til dette fusjonerte i 2009. Han var finansminister i perioden fra 2002 til 2004. Fra 2004 til 2009 var han medlem av Europaparlamentet. 12. mars 2009 ble han Latvias statsminister, han ble da Europas yngste statsminister. 27. november 2013 erklærte han regjeringens avgang som følge av kollapsen i et supermarked i Riga som krevde 54 menneskeliv.

Dombrovskis ble i 2014 europakommissær og medlem av Juncker-kommisjonen. Han ble i 2019 på ny valgt som europakommissær i Ursula von der Leyens første europakommisjon, denne gang ledende visepresident med ansvarsområdet *en økonomi, som fungerer for mennesker.* Fra 1. desember 2024 er han medlem av Ursula von der Leyens andre europakommisjon.

## Referanser


## Eksterne lenker
* 
*
Figma

**Figma** er et leketøysmerke som kommer fra Max Factory og er japansk. Figurene er av plast, PVC og gummi. Figmaserien inneholder japanske animefigurer fra japansk TV, videospill, tegneserier osv. Figurene er rundt 13-15 cm høye, og prisen varierer fra figur til figur. Figurene har ledd i kroppen som gjør det mulig å kopiere de fleste menneskelige bevegelser.
Peter Pan i rødt

***Peter Pan i rødt*** (engelsk originaltittel: *Peter Pan in Scarlet*) er en roman for barn og undom av Geraldine McCaughrean fra 2006. Den er ment som en oppfølger til fortellingen om Peter Pan av James Matthew Barrie. Den vant i en konkurranse arrangert av sykehuset Great Ormond Street Hospital Bloomsbury i London om en offisiell oppfølger til den opprinnelige fortellingen. Sykehuset ble skjenket rettighetene til Peter Pan av Barrie. Boken kom ut på norsk samme år, oversatt av Henning Hagerup.

## Eksterne lenker
* ''Peter Pan in Scarlet'', engelsk nettsted for boken
* Nettstedet til Geraldine McCaughrean
Miroslav Stoch

**Miroslav Stoch** (født 19. oktober 1989) er en slovakisk fotballspiller som spiller for den tsjekkiske klubben FK Motorlet Praha.

I 2009/2010-sesongen var han på lån fra Chelsea FC til nederlandske FC Twente. Stoch ble tildelt årets Puskás i 2012 for volley-målet mot Gençlerbirliği i Süper Lig.

## Landslaget
Han ble tatt ut i s EM-tropp til EM i Frankrike 2016.

## Referanser


## Eksterne lenker
*
Nursery Cryme

***Nursery Cryme*** er det tredje studioalbumet fra det engelske progressiv rock-bandet Genesis, utgitt i november 1971. Dette er det første albumet der den «klassiske» besetningen bestående av Peter Gabriel, Tony Banks, Mike Rutherford, Phil Collins og Steve Hackett medvirker. Denne konstellasjonen av bandet holdt seg frem til Peter Gabriel forlot bandet i 1975. 

«The Musical Box» og «The Return of the Giant Hogweed» er de episke komposisjonene på dette albumet, og de skulle bli sentrale deler av konsertene i årene fremover. Dette albumet viser et Genesis som tar store steg mot å bli et fullblods progrock-band. På albumet benytter bandet seg av diverse lydeffekter, og det har et bevisst forhold til lydbildet. 

Peter Gabriels særegene måte å skrive tekster på gis det et godt eksempel på allerede på åpnings-sporet «The Musical Box». Dette er ikke bare en enkeltstående låt med tekst til, men den er en del av en mye lengre historie. Dette ble snart et slags varemerke for de episke komposisjonene til bandet. 

Selv om store deler av produksjonen og låtene var blitt svulstige og grandiøse, finnes det også stillfarende melodier som «For Absent Friends» og den tragikomiske «Harold the Barrel».

## Lydbilde
Steve Hacketts gitarspill går fra jazz-inspirert til nesten hard rock-lignende, og variasjonen og virtuositeten er stor på dette albumet. Og ikke minst har bandet nå fått en trommeslager som setter sitt preg på musikken i Phil Collins. Collins' arbeide på slagverket skulle bli vesentlig i Genesis' progressive periode. Mike Rutherfords bass komplimenterer både Collins' rytmer og Hacketts melodilinjer. Det er verdt å merke seg at samtlige medlemmer i bandet bidrar vesentlig både instrumentelt, vokalt og som låtskrivere.

Tony Banks kjøpte en Mellotron Mark II av King Crimson før innspillingen, og han benytter den til å bygge opp stemninger og følelsesladde sekvenser.

## Sporliste
Alle sangene er skrevet av Tony Banks, Phil Collins, Peter Gabriel, Steve Hackett og Mike Rutherford

# «The Musical Box» 10:24
# «For Absent Friends» 1:44
# «The Return of the Giant Hogweed» 8:09
# «Seven Stones» 5:08
# «Harold the Barrel» 2:59
# «Harlequin» 2:53
# «The Fountain of Salmacis» 7:54

## Personell
*Peter Gabriel: vokal, fløyte, perkusjon, tamburin
*Steve Hackett: elektrisk gitar, 12-strengers gitar
*Tony Banks: Hammondorgel, Mellotron, piano, elektrisk piano, 12-strengers gitar, vokal
*Mike Rutherford: bass, basspedaler, 12-strengers gitar, vokal
*Phil Collins: trommer, vokal, perkusjon

## Ny-utgivelser
*Super Audio CD (SACD) / dobbel-DVD (nye 5.1 og stereo-mikser) (2008)

## Eksterne lenker
*
Rom (matematikk)

**Rom** er i matematikk en mengde av objekter definert med et sett av regler eller aksiomer som spesifiserer egenskaper til objektene eller relasjoner mellom objektene.  Rommet er dermed definert med en struktur.

I bestemt form viser **rommet** vanligvis til det Euklidske rommet \mathbb{R}^3.

Studiet av ulike rom spiller en svært viktig rolle i moderne matematikk.  Basert på de grunnleggende egenskapene til objektene i rommet kan en utlede resultater med stor generalitet.  Kan en for eksempel vise at polynomfunksjoner og trigonometriske funksjoner kan være objekter i to uavhengige rom av samme type, så kan en utlede resultater som gjelder for begge disse funksjonsklassene.

## Se også

* Banach-rom
* Metrisk rom
* Hilbert-rom
* Indreproduktrom
* Normert vektorrom
* Topologisk rom
* Vektorrom
MAC-10

**MAC-10** (**Military Armament Corporation Model 10**) er en kompakt maskinpistol utviklet av Gordon B. Ingram i 1964.

Den har et simpelt lavkostnadsdesign med få bevegelige deler, noe som gjør den enkel og rimelig å lage og enkel å vedlikeholde. Den er forløperen til MAC-11, som er en nedskalert versjon kamret for ammunisjon i kaliber 9 x 17 mm Browning, og MAC-11/9 kamret for ammunisjon i kaliber 9 x 19 mm Luger.

Størrelsen og skuddtakten (1100 skudd/min) på MAC-10 gjør at de er vanskelige å kontrollere ved helautomatisk ild. Dette gjorde at de aldri ble noen suksess i US Army. De ble allikevel brukt noe begrenset av spesialstyrker under Vietnamkrigen. Våpenet kan utstyres med lyddemper, og har teleskopisk sluttstykke.

## Produsenter
I tillegg til Military Armament Corporation har MAC-10 og deler til våpenet blitt produsert av SWD, RPB Industries, Cobray Company, Jersey Arms Works, og Section Five Firearms.

## Eksterne lenker
* Ingram MAC – 10/11  hos EnemyForces.com
* MAC M10 and M11 hos Modern Firearms
* MAC-10 History Lesson